section_heading: Vrhunac slave, sex simbol
paragraph_text: Tom Jones uskoro počinje održavati sve više koncerata a snimati manje novih hitova. Sve više nastupa u Las Vegasu, gdje se sprijateljuje s Elvisom Presleyem, i njihovo prijateljstvo traje do Presleyeve smrti, 1977. godine. Ima i svoj TV show, i u SAD, i u Velikoj Britaniji. Popularnost mu je ogromna, na vrhuncu je slave, što potvrđuje novim hitom iz 1971. godine, "She's a Lady“, hitom koji je posebno za njega skladao jedan drugi velikan pop glazbe, Paul Anka.